
DR 30.7.2018                                                               67                    

 
Pendapatan di Kuala Lumpur adalah lebih kurang 2.3 kali dan di Selangor adalah 

1.8 kali lebih tinggi daripada pendapatan di negeri Perak. 

Begitu juga kalau kita menggunakan statistik mean household income. Orang Kuala 
Lumpur mendapat RM11,692; dan untuk orang Selangor RM9,463, sementara untuk orang 
Perak ia hanyalah RM5,065.  

Lebih kurang di Kuala Lumpur 2.3 kali ganda dan di Selangor 1.7 kali ganda lebih 
banyak daripada keluarga di negeri Perak. Saya memohon kepada Kerajaan Persekutuan 
untuk mewujudkan tiga prasarana berikut di negeri Perak yang akan memangkin atau 
menjana pertumbuhan ekonomi yang pesat di negeri Perak.  

Pertama, pembinaan lapangan terbang antarabangsa di negeri Perak. Pembinaan 
lapangan terbang antarabangsa di Perak tidak akan menjejaskan lapangan terbang 
antarabangsa yang lain seperti Pulau Pinang atau KLIA. Penumpang-penumpang yang 
mendarat di Pulau Pinang sudah melebihi 7.23 juta pada tahun lepas 2017 dan di KLIA sudah 
pun mencapai jumlah penumpang sebanyak 58.5 juta untuk tahun 2017.  

Kedua-dua Lapangan Terbang Antarabangsa Pulau Pinang dan KLIA sedang 
merancang untuk memperbesarkan lapangan terbang mereka. Pulau Pinang sudah 
mencapai kapasiti penuhnya dan KLIA dijangka mencapai kapasiti penuhnya tidak lama lagi 
kerana pertumbuhan pesat penumpang yang menggunakan penerbangan di kawasan Asia 
Pasifik yang dijangka bertambah 2.1 bilion penumpang dalam dua dekad akan datang. 

Kalau Kerajaan Persekutuan boleh memberi dana untuk pembinaan lapangan 
terbang antarabangsa di Perak ia terbaik tetapi kalau tidak, Perak hanya perlukan kelulusan 
untuk pembinaan lapangan terbang antarabangsa dan kita ada pihak swasta yang sudi 
membina lapangan terbang antarabangsa di negeri Perak. Dua cadangan telah dicadangkan 
oleh Kerajaan Negeri Perak sebelum ini iaitu Utara Malaysia Airport Terminal (UMAT) di 
Bagan Serai dan satu lagi rancangan di tempatkan di kawasan Seri Iskandar negeri Perak. 
Jadi kita hanya mohon diluluskan sahaja, kalau diluluskan kita akan rancang untuk 
pembinaan lapangan terbang antarabangsa... 

Tuan Wong Kah Woh [Ipoh Timur]: Yang Berhormat Beruas, minta laluan sekejap, 
lapangan terbang. 

Dato’ Ngeh Koo Ham [Beruas]: Oh! Tidak sempat, ada masa...  

Tuan Wong Kah Woh [Ipoh Timur]: 30 saat. Terima kasih Yang Berhormat Beruas 
dan saya hendak tanya kepada Yang Berhormat Beruas berbanding di antara di kedua-dua 
projek ini Utara Malaysia Airport Terminal dan juga cadangan untuk lapangan terbang 
antarabangsa yang baharu di Seri Iskandar sama ada projek ataupun cadangan Utara 
Malaysia Airport Terminal adalah lebih baik dari segi lokasi dan juga cost implication-nya. 

Dato’ Ngeh Koo Ham [Beruas]: Kalau boleh bagi saya sedikit masa, untuk 
pengetahuan semua sebenarnya UMAT ini sudah ada pihak swasta yang sudi 
membangunkannya. Pihak Sime Darby sudah menyediakan tanah dan pihak AirAsia, saya 
pernah bersemuka dengan Tan Sri Tony Fernandes dan beliau mengatakan kalau diluluskan 
beliau sudi membina lapangan terbang tersebut.  

 Jadi untuk kawasan Seri Iskandar memang baru-baru ini MRCB cadangkan tetapi 
kita tidak setuju kalau dia hendak 10 ribu ekar tanah. Kita tidak perlu 10 ribu ekar tanah untuk 
projek tersebut, mungkin dua ribu ekar tanah pun sudah memadai atau mencukupi. 
Prasarana kedua yang hendak saya mohon daripada Kerajaan Persekutuan ialah naik taraf 
pelabuhan di daerah Manjong yang boleh mengendalikan perkhidmatan kargo kontena. Di 
daerah Manjong sekarang ada dua pelaburan antarabangsa satu dipanggil Lumut Maritime 
Terminal di Kampung Acheh dan satu lagi pelabuhan swasta kepunyaan Syarikat Vale di 
Teluk Rubiah.  

Kedua-dua pelabuhan antarabangsa ini sekarang hanya digunakan untuk muatan 
pukal atau bulk kargo sahaja. Saya mohon kepada kerajaan supaya mengkaji dan menaikkan 
taraf mana-mana antara pelabuhan kepunyaan kedua-dua syarikat ini supaya ia boleh 
mengendalikan perkhidmatan kontena. 

 

 

 



Pendapatan di Kuala Lumpur adalah lebih kurang 2.3 kali dan di Selangor adalah. 1.8 kali lebih tinggi daripada pendapatan di negeri Perak. Begitu juga kalau kita menggunakan statistik mean household income. Orang Kuala Lumpur mendapat RM11,692; dan untuk orang Selangor RM9,463, sementara untuk orang Perak ia hanyalah RM5,065. Lebih kurang di Kuala Lumpur 2.3 kali ganda dan di Selangor 1.7 kali ganda lebih banyak daripada keluarga di negeri Perak. Saya memohon kepada Kerajaan Persekutuan untuk mewujudkan tiga prasarana berikut di negeri Perak yang akan memangkin atau menjana pertumbuhan ekonomi yang pesat di negeri Perak. Pertama, pembinaan lapangan terbang antarabangsa di negeri Perak. Pembinaan lapangan terbang antarabangsa di Perak tidak akan menjejaskan lapangan terbang antarabangsa yang lain seperti Pulau Pinang atau KLIA. Penumpang-penumpang yang mendarat di Pulau Pinang sudah melebihi 7.23 juta pada tahun lepas 2017 dan di KLIA sudah pun mencapai jumlah penumpang sebanyak 58.5 juta untuk tahun 2017. Kedua-dua Lapangan Terbang Antarabangsa Pulau Pinang dan KLIA sedang merancang untuk memperbesarkan lapangan terbang mereka. Pulau Pinang sudah mencapai kapasiti penuhnya dan KLIA dijangka mencapai kapasiti penuhnya tidak lama lagi kerana pertumbuhan pesat penumpang yang menggunakan penerbangan di kawasan Asia Pasifik yang dijangka bertambah 2.1 bilion penumpang dalam dua dekad akan datang. Kalau Kerajaan Persekutuan boleh memberi dana untuk pembinaan lapangan terbang antarabangsa di Perak ia terbaik tetapi kalau tidak, Perak hanya perlukan kelulusan untuk pembinaan lapangan terbang antarabangsa dan kita ada pihak swasta yang sudi membina lapangan terbang antarabangsa di negeri Perak. Dua cadangan telah dicadangkan oleh Kerajaan Negeri Perak sebelum ini iaitu Utara Malaysia Airport Terminal (UMAT) di Bagan Serai dan satu lagi rancangan di tempatkan di kawasan Seri Iskandar negeri Perak. Jadi kita hanya mohon diluluskan sahaja, kalau diluluskan kita akan rancang untuk pembinaan lapangan terbang antarabangsa... Tuan Wong Kah Woh [Ipoh Timur]: Yang Berhormat Beruas, minta laluan sekejap, lapangan terbang. Dato' Ngeh Koo Ham [Beruas]: Oh! Tidak sempat, ada masa... Tuan Wong Kah Woh [Ipoh Timur]: 30 saat. Terima kasih Yang Berhormat Beruas dan saya hendak tanya kepada Yang Berhormat Beruas berbanding di antara di kedua-dua projek ini Utara Malaysia Airport Terminal dan juga cadangan untuk lapangan terbang antarabangsa yang baharu di Seri Iskandar sama ada projek ataupun cadangan Utara Malaysia Airport Terminal adalah lebih baik dari segi lokasi dan juga cost implication-nya. Dato' Ngeh Koo Ham [Beruas]: Kalau boleh bagi saya sedikit masa, untuk pengetahuan semua sebenarnya UMAT ini sudah ada pihak swasta yang sudi membangunkannya. Pihak Sime Darby sudah menyediakan tanah dan pihak AirAsia, saya pernah bersemuka dengan Tan Sri Tony Fernandes dan beliau mengatakan kalau diluluskan beliau sudi membina lapangan terbang tersebut. Jadi untuk kawasan Seri Iskandar memang baru-baru ini MRCB cadangkan tetapi kita tidak setuju kalau dia hendak 10 ribu ekar tanah. Kita tidak perlu 10 ribu ekar tanah untuk projek tersebut, mungkin dua ribu ekar tanah pun sudah memadai atau mencukupi. Prasarana kedua yang hendak saya mohon daripada Kerajaan Persekutuan ialah naik taraf pelabuhan di daerah Manjong yang boleh mengendalikan perkhidmatan kargo kontena. Di daerah Manjong sekarang ada dua pelaburan antarabangsa satu dipanggil Lumut Maritime Terminal di Kampung Acheh dan satu lagi pelabuhan swasta kepunyaan Syarikat Vale di Teluk Rubiah. Kedua-dua pelabuhan antarabangsa ini sekarang hanya digunakan untuk muatan pukal atau bulk kargo sahaja. Saya mohon kepada kerajaan supaya mengkaji dan menaikkan taraf mana-mana antara pelabuhan kepunyaan kedua-dua syarikat ini supaya ia boleh mengendalikan perkhidmatan kontena.